Bestyrelsesmøde 29. august 2017 hos Karin

Tilstede: Susanne, Birgitte, Birgit, Marianne, Annalisa, Signe og Karin.

Dagsorden:

1. Godkendelse af sidste referat fra den 4. april 2017 hos Birgitte
2. Regnskabsstatus - Annalisa
3. Signes timetal - Annalisa
4. Evaluering af kortræf 2017 til kommunen – Marianne og Annalisa
5. Evaluering af sommerafslutning
6. Nye medlemmer - Marianne
7. Kulturnatten 2017 - Marianne
8. Korweekend
9. Banner - Birgitte
10. Mapperne – Karin og Signe
11. Oprydning på vores hylde
12. Koncerttøj - Marianne
13. Aktivitetslisten/kommende arrangementer - Karin
14. Nyt fra Signe
15. GFU – Birgit
16. Kor72 – Karin
17. Hjemmesiden – Birgitte
18. Årshjulet – Birgitte
19. Fødselsdage
20. Dagsorden til bestyrelsesmøderne
21. Evt.

Ad 1 Godkendelse af sidste referat

Kommentarer:

Marianne arbejder videre med lydfiler og billeder til hjemmesiden.

Karin dropper at få konverteret øvefilen til hjemmesiden.

Marianne afventer besked om tidspunkt på ugen til næste Lysvandring

Referatet godkendt.

Ad 2 Regnskabsstatus

Indestående kr. 87267,75, inkl. Donationen på kr. 25000,00.

Marianne har nu fået fuldmagt og netadgang til korets konto.

Der er dd kun 3 medlemmer der ikke har betalt kontingent. Annalisa sender en rykker.

Ad 3 Signes timetal- Annalisa

Vi tæller timer op for 2018 med start den 8/1.

Ad 4 Evaluering af kortræf 2017 til kommunen – Marianne og Annalisa

Evaluering og regnskab sendt til kommunen.

Ad 5 Evaluering af sommerafslutning

Ikke så mange deltagere. Vi flytter afslutningen til sidste øvedag i juni for at se om fremmødet bliver bedre, hvilket det bør gøre, da det så bliver på en almindelig øvedag.

Ad 6 Nye medlemmer – Marianne

Hvorfor stopper de nye (yngre) medlemmer i koret så hurtigt igen? Hvordan fastholder vi dem? Husker vi at anerkende at de er dejligt at de har valgt at synge sammen med os. Det er vigtigt at de ”gamle” medlemmer i grupperne, tager sig af dem i starten så de føler sig godt tilpas. Vi skal huske at informere om kaffe om de forskellige aktiviteter også at det eks. for tiden er mezzoerne der møder op og gør stole klar og sørger for kaffe og te til pausen. Vær ekstra opmærksomme på de nye i de respektive stemmegrupper. Bestyrelsens medlemmer har også et ansvar her.

Ad 7 Kulturnatten 2017- Marianne

Koncerten er den 28. oktober. Vi skal have pianist og en musiker mere med.

Koncerten er fra 19.30-20-30. Vi mødes ca en time før. Nærmere følger.

Ad 8 Korlørdag

Dato: 30. september kl. 9.00-15.30. Karin sende invitationen ud i denne uge. Bestyrelsen vil gerne have hjælp til indkøb.

Vi vil begynde at kigge efter et andet sted at afholde korlørdag i 2018 og evt. bruge af vores donation til at dække nogle af udgifterne.

Ad 9 Banner - Birgitte

3. stk. bannere betalt af GFU. Vi medbringer dem til koncerter og udenfor aktivitetscentret på øveaftenerne. Marianne spørger Morten Wessel om vi må stille en op på produktionsskolen, Birgitte spørger om vi må stille en op på biblioteket.

Birgitte sætter bannerne på inventarlisten.

Ad 10 Mapperne- Signe og Karin

Der er sorteret ud i mapperne og korets damer har fået en revideret indholdsfortegnelse, både i nummer- og alfabetisk orden.

Karin og Marianne rydder op i mapperne og sætter sangene deri i alfabetisk orden.

Ad 11 Oprydning på vores hylde - Marianne

Annalisa og Birgit rydder op på hylden i aktivitetscentret.

Ad 12 Koncerttøj

Der er ofte diskussioner blandt koret medlemmer omkring farven på tilbehør til koncerterne. Grundfarven er sort og hvis det eks. er med gult tilbehør, skal man kun komme i sort og gul- ikke i en tredje farve. Ved tvivlstilfælde så spørg en fra *bestyrelsen*. Det er bestyrelsesmedlemmernes ansvar at gøre opmærksom på hvis et af korets medlemmer har misforstået reglen. Det er helt OK kun at optræde i sort.

Ad 13 Aktivitetslisten/kommende arrangementer- Karin

30/9: Korlørdag

12/10: Bethesda (GS Korfestival) – grønt tilbehør

28/10: Kulturnat – orange tilbehør

11/12: Evt. julekoncert – rødt tilbehør

Ad 14 Nyt fra Signe

Klaveret skal stemmes, det er så dårligt. Marianne tager sig af det

Skal øvefiler prioriteres? Bestyrelsen vedtager at det vil være en supergodt til de svære numre.

Signer og bestyrelsen drøfter formen på stemmeprøverne. Indtil videre fortsætter vi uændret.

Skal man kunne stå op til koncerterne. Der er enighed om at det er en forudsætning for nye medlemmer fremover. Karin skriver det ind i ordensreglerne.

Der bliver også skrevet ind, at det forventes at man deltager i koncerter på andre dage end mandage. Det er klart at man kan blive forhindret men som udgangspunkt er det vigtigt at deltage.

Ad 15 GFU - Birgit

Hans har fået tildelt Glostrup Kommunes Kulturpris. Han har været med til at starte en ny underholdningsgruppe op. Gruppen afholder koncert i oktober og desuden en nytårskoncert. Birgit undersøger hvornår nytårskoncerten er og om vi evt. kan deltage.

Ad 16 Kor72 – Karin

Relevant materiale er sendt ud til korets medlemmer.

Ad 17 Hjemmesiden – Birgitte

Vi vælger Bricksite som ny hjemmeside. Den har et mere professionelt udseende. For den nuværende hjemmeside betaler vi kr. 269 i kvartalet. Bricksiten koster kr. 150 for samme periode. Bricksite har medarbejder log-in. Birgitte har brug for 6 måneders overlap med de to systemer. Det bevilliges.

Ad 18 Årshjuler – Birgitte

Gennemgås og justeres

Ad 19 Fødselsdage

Lis fylder 70 år den 4. oktober

Ad 20 Dagsorden til bestyrelsesmøder

Dagsordenen sendes ud af Karin senest en uge før møderne. Input til dagsordenen inden da. Næste deadline for emner til dagsordenen er den 25. oktober

Ad 21 – Eventuelt

Brunch på Park Hotel for frivillige ledere den 1. oktober kl 10. Marianne, Birgit, Birgitte og karin deltager.

Vi skal bruge facebook mere til at promovere koret. Alles ansvar.

Signes løn fra vores kasse udbetales den sidste i måneden.

Det er Marianne eller et andet medlem af bestyrelsen der har kontakten til ”officials” når vi er ude til koncerter. Ikke alle de øvrige medlemmer af koret.

Næste møde:

1. november kl. 18.00 hos Annalisa